Islomiy Jihod Ittifoqi kuzatuvdagi guruh edi
2005 yilda AQSh va BMT Islomiy Jihod Ittifoqini terror guruhi deb chiqqan. Global xavfsizlikka tahdid solayotgan maxsus e'tibordagi tas
Germaniyada terror xurujlari rejalaganlikda ayblanib ushlangan uch kishi so’roq qilinmoqda. Yana 10 kishi qidiruvda. Rasmiylarning aytishicha, ular AQShning Germaniyada joylashgan harbiy bazasi va boshqa inshootlarga hujum qilmoqchi bo'lgan. Ayblanuvchilar Islomiy Jihod Ittifoqiga aloqador kishilar deyilmoqda. Mutaxassislar guruhni "norasmiy to'da" deb ataydi. O’zbekiston Islomiy Harakatidan ajralib chiqqan, o’zi alohida harakat qilayotgan guruhdir degan taxminlar bor. Lekin hatto Germaniya va ular bilan hamkorlik qilayotgan AQSh rasmiylari ham Islomiy Jihod Ittifoqi haqida batafsil ma’lumotga ega emas. Lekin degan ilmiy-tadqiqot tashkilotiga ko’ra: Germaniya prokurori Monika Xarmsning aytishicha, qo’lga olinganlar AQShning Ramshtayn shahridagi habriy bazasini va Frankfurt xalqaro aeroportini nishonga olishni ko’zlagan. Germaniya rasmiysi deydiki, hibsdagi uch kishining ikkisi nemis bo’lib, ular islomni qabul qilgan fuqarolar. Pokistonda tayyorgarlikdan o’tgan. Uchinchisi esa turk yoki pokistonlik. Uchala mahbus ham 20-30 yoshlar orasida. Ulardan 700 kilogram vodorod peroksid moddasi topilgan. Tergovchilarning so’zlariga qaraganda, buncha hajmdagi xavfli modda yordamida hatto London va Madriddagi portlashlardan ham kattaroq xuruj amalga oshirilishi mumkin edi. Strasburgda, Yevropa Ittifoqining bosh prokurori, Franko Frattini “Xavfli shaxslar qamoqqa olindi, lekin bu bilan tahdidni yengdik deya olmaymiz”,- deydi. "Terror rejalari bu jinoiy loyihaning fosh etilishi bilan tugab qolmaydi. Shu paytgacha Yevropa Ittifoqida qancha qancha rejalar oshkor bo’ldi. Bundan juda mamnunmiz, ammo hayotimiz hamisha tahdid ostida. Kattaroq choralar haqida o’ylash kerak",- deydi Frank Frattini. Germaniya va AQSh rasmiylari terror hujumlari ehtimoli haqida ogohlantirgan edi.